Tears For Fears

**«Tears for Fears»** (), բրիտանական խումբ, որը հանդես է գալիս սինթի փոփ, նոր ալիք և ալտերնատիվ ռոք ոճերում։ Այն ստեղծվել է 80-ականների սկզբին Ռոլանդ Օրզաբալի և Կուրտ Սմիթի կողմից նրանց առաջին՝ Graduate խմբի փլուզումից հետո։ Սկզբում խումբը դասվում էր նոր ալիքի շարքին, սակայն նրանք բավականին արագ հեռացել են այդ ոճից և մեծ առևտրային հաջողության են հասել ինչպես Մեծ Բրիտանիայում, այնպես էլ նրա սահմաններից դուրս։

The Hurting դեբյուտային ալբոմը դարձել Է Մեծ Բրիտանիայի Albums Chart-ի թիվ մեկ ալբոմը և արագ դարձել պլատինե։ Songs from the Big Chair երկրորդ ալբոմը կրկնել է The Hurting-ի հաջողությունը և դարձել ամերիկյան Billboard 200 հիթ-շքերթի թիվ մեկ ալբոմ։ Խմբի հետագա ալբոմները այլևս չեն կարողացել կրկնել The Hurting-ի, Songs from the Big Chair-ի և the Seeds of Love-ի հաջողությունը, սակայն դրանք նույնպես բավականին լավ են վաճառվել և Tears For Fears-ի ժողովրդականությունը պահպանվել է։ Խմբի ամենահայտնի հիթերն են «Everybody Wants to Rule the World», «Head over Heels», «Mad World», «Pale Shelter», «Shout», «Sowing the Seeds of Love» և «Woman in Chains» երգերը։

## Խմբի պատմություն
Օրզաբալը և Սմիթը ծանոթացել են պատանեկության տարիներին՝ ապրելով Բաթ քաղաքում (Սոմերսեթ կոմսություն)։ Նրանց առաջին լուրջ նախագիծը «Graduate»-ն էր, որի վրա ազդեցություն են ունեցել «The Jam»-ն ու Էլվիս Կոստելոն։ 1980 թվականին թողարկվել է նրանց առաջին ալբոմը՝ «Acting My Age» (Տարիքին համապատասխան)։ Այն լավ արդյունքներ է ցույց տվել Իսպանիայում և Հոլանդիայում։

1981 թվականին Օրզաբալը և Սմիթը հետաքրքրվել են այլ ժամանակակից կատարողներով, ինչպիսիք են Talking Heads-ը և Brian Eno-ն։ Այդ ժամանակ էլ նրանք առանձնացել են «Graduate»-ից և ստեղծել նոր խումբ՝ անվանելով այն The History of Headaches (Գլխացավի պատմություն), և գրեթե անմիջապես վերանվանել Tears For Fears։ Հենց սկզբից նրանք որոշել են, որ միայն իրանք են կազմելու խմբի միջուկը, և խմբի պատկերն ավարտելու համար հրավիրելու են տարբեր երաժիշտների։ «Tears For Fears»-ը պայմանագիր է կնքել «Phonogram Records»-ի հետ 1981 թվականին և թողարկել առաջին սինգլը՝ «Suffer the Children» անվանմամբ (Համբերիր երեխաներին), որին 1982 թվականի մարտին հաջորդել է «Pale Shelter» (Հին ապաստան) հիթի սկզբնական տարբերակը։

Հաջողությունը եկել է «Mad World» (Խենթ աշխարհ) երրորդ սինգլի հետ, որը 1982-ի դեկտեմբերին բրիտանական հիթ-շքերթում հասել է 3 հորիզոնականին։ Իր առաջին ալբոմը՝ «The Hurting»-ը, կոլեկտիվը թողարկել է 1983 թվականի մարտին։ Այս և հաջորդ ալբոմների ստեղծման ժամանակ երգահան Իէն Սթենլին և թմբկահար Մենի Էլիասը համարվում էին կոլեկտիվի լիիրավ անդամներ։ Ալբոմում լայնորեն օգտագործվում էին սինթեզատորներ, իսկ լիրիկան արտացոլում էր Օրզաբալի ոչ լավագույն մանկությունը։ «The Hurting»-ը կարելի է համարել միակ ալբոմը, որն արտացոլում է «Tears for Fears» անվանումը, քանի որ էմոցիոնալ տառապանքների և պրիմիալ թերապիայի վրա հղումները կան գրեթե յուրաքանչյուր երգում։ Ալբոմը եղել է բրիտանական հիթ-շքերթի առաջին հորիզոնականում։ Ալբոմում ընդգրկվել են համաշխարհային հիթեր դարձած «Mad World», «Change» (Փոփոխություն) և վերաձայնագրված «Pale Shelter» երգերը։
մինի|Կուրտ Սմիթը և Ռոլանդ Օրզաբալը 2017 թվականի հոկտեմբերի 27-ին
1989 թվականին հաջորդ՝ «The Seeds of Love» (Սիրո սերմեր) ալբոմը նույնպես հայտնի է դարձել և ստացել ոսկե կարգավիճակ Գերմանիայի և Շվեյցարիայի հիթ-շքերթներում և պլատինե՝ Մեծ Բրիտանիայում և ԱՄՆ-ում։

1991 թվականին Սմիթը որոշել է հեռանալ խմբից Ռոլանդի հետ վիճաբանության պատճառով, և տեղափոխվել է Նյու Յորք, որտեղ նա զբաղվում էր անհատական կարիերայով։ Իսկ Ռոլանդ Օրզաբալը շարունակել է գործունեությունը խմբում, ձայնագրելով «Elemental» (1993) և «Raoul and the Kings of Spain» (1995) ալբոմները։ «Elemental»-ը ոսկե ալբոմ է դարձել ԱՄՆ-ում և արծաթե՝ Մեծ Բրիտանիայում։ «Raoul and the Kings of Spain» ավելի ստեղծագործական էր, բայց ավելի քիչ կոմերցիոն հաջող։

2000 թվականին Սմիթը և Օրզաբալը նորից միավորվել են և սկսել ձայնագրել «Everybody Loves a Happy Ending» (Բոլորը երջանիկ ավարտ են սիրում) նոր ալբոմը, որը թողարկվել է 2004 թվականին, սակայն չի կարողացել նախորդ ալբոմների հաջողությանը հասնել։

Ռոլանդ Օրզաբալը և Կուրտ Սմիթը մինչ այսօր էլ շարունակում են համերգային գործունեությունը «Tears for Fears» խմբի կազմում, սակայն նոր ալբոմներ չեն թողարկում։

Խումբը 2019 թվականի ամռանը ելույթներ է ունեցել Մեծ Բրիտանիայի և Եվրոպայի տարբեր փառատոներում։

## Խմբի կազմ

**Ներկա պահի մասնակիցներ**
* Ռոլանդ Օրզաբալ՝ վոկալ, կիթառ, ստեղնաշարայիններ (1981-մեր օրեր)
* Կուրտ Սմիթ՝ վոկալ, բաս կիթառ, ստեղնաշարայիններ (1981-1991, 2000-մեր օրեր)

**Նախորդ մասնակիցներ**
* Իեն Սթենլի՝ ստեղնաշարայիններ, բեք վոկալ, վոկալ (1981-1987)
* Էլիաս Մենի՝ թմբուկ, հարվածայիններ (1981-1986)
**Ժամանակագիծ**
ImageSize = width:700 height:180 
PlotArea = left:100 bottom:80 top:10 right:10
Alignbars = justify
DateFormat  = dd/mm/yyyy
Period = from:01/01/1981 till:01/01/2018
TimeAxis = orientation:horizontal format:yyyy

Colors =
  id:vocals   value:red        legend:Վոկալ
  id:keyboards value:purple    legend:Ստեղնաշարային
  id:guitar   value:green     legend:Կիթառ
  id:bass     value:blue     legend:Բաս
  id:drums    value:orange       legend:Հարվածայիններ
  id:lines1   value:black      legend:Ստուդիական_ալբոմ

Legend = orientation:vertical position:bottom columns:1
ScaleMajor = unit:year increment:2 start:1982
ScaleMinor = unit:year increment:1 start:1981

BarData =
  bar:Roland text:Ռոլանդ Օրզաբալ
  bar:Curt text:Կուրտ Սմիո
  bar:Ian text:Իեն Սթենլի
  bar:Manny   text:Մենի Էլիաս
  
PlotData=
  width:11 textcolor:black align:left anchor:from shift:(10,-4)

  bar:Roland from:start till:end color:guitar
  bar:Roland from:start till:end color:vocals width:3
  bar:Roland from:01/01/1987 till:end color:keyboards width:7
  bar:Curt from:start till:01/01/1991 color:bass
  bar:Curt from:01/01/2000 till:end color:keyboards width:7
  bar:Curt from:start till:01/01/1991 color:vocals width:3
  bar:Curt from:01/01/2000 till:end color:bass
  bar:Curt from:01/01/2000 till:end color:vocals width:3
  bar:Ian from:start till:01/01/1987 color:keyboards
  bar:Manny from:start till:01/01/1986 color:drums

LineData=
 
 at:07/03/1983 color:lines1 layer:back
 at:25/02/1985 color:lines1 layer:back
 at:25/09/1989 color:lines1 layer:back
 at:07/06/1993 color:lines1 layer:back
 at:10/10/1995 color:lines1 layer:back
 at:14/09/2004 color:lines1 layer:back



## Սկավառակագրություն
### Ստուդիական ալբոմներ

### Կենդանի ալբոմներ
* 2006՝ Secret World Live in Paris
* 2010՝ Live from Santa Barbara

### Ժողովածուներ

### Անդամների սոլո ալբոմներ
**Կուրտ Սմիթ**

* 1993՝ «Soul On Board»
* 1999՝ «Aeroplane»
* 2008՝ «Halfway, Pleased»
* 2013՝ «Deceptively Heavy»

**Ռոլանդ Օրզաբալ**

* 2001՝ «Tomcats Screaming Outside»

## Ծանոթագրություններ

## Արտաքին հղումներ
* 

Կատեգորիա:1981 հիմնադրված երաժշտական խմբեր
Կատեգորիա:Brit Awards մրցանակի դափնեկիրներ
Կատեգորիա:Բրիտանական երաժշտական խմբեր
Կատեգորիա:Ռոք խմբեր